钦定古今图书集成/明伦汇编/家范典/第007卷 > 性理会通 > 《世德序》册府元龟
## 钦定古今图书集成/明伦汇编/家范典/第007卷 > 性理会通 > 《世德序》册府元龟

《诗》曰：“维其有之是以似之”《传》曰：世济其美不陨其名
斯皆锡羡馀庆象贤秉哲奕世载德克笃前烈之谓
也。中代以降宗胄派别家声系谱参诸简册乃有学
古从政继志隆业贞固以干事端谨而植操笃守忠
孝敦尚儒雅方正无挠谦恭不竞奉身以约处众以
廉行能杰出知用周达义风英烈耀映前后以至爵
秩通贵，名望充塞，无沗尔祖，能世其家，业素弥卲，淑
声载路，为论者之叹服，增士伦之景行，信可以惩激
凶族而敦厉衰绪者矣。